ใช้ประโยชน์จากจุดอ่อนของคู่แข่งคุณ ฝึกความชำนาญพื้นฐาน ฝึกความชำนาญในเทคนิคที่สูงขึ้น
เมื่อคุณกำลังเล่นอยู่กับคู่แข่งหน้าใหม่ ไม่ว่าจะเป็นในเกมการแข่งขัน หรือเกมเชื่อมความสัมพันธ์ในครอบครัว คุณควรประเมินรูปเกมของคู่แข่ง แม้ในระหว่างที่คุณกำลังอบอุ่นร่างกายอยู่ คุณควรพิจารณาเรื่องหลักๆ ของคู่แข่ง 2 – 3 ประการ: ว่าคู่แข่งเป็นผู้เล่นประเภทดุดันหรือตั้งรับ คู่แข่งชอบตีด้วยหน้ามือหรือหลังมือเป็นหลัก และจุดอ่อนของคู่แข่ง เช่นมีการเคลื่อนไหวของเท้าที่ช้า หรือจุดอ่อนในการโต้ลูกหยอด เป็นต้น อย่าตีลูกไปยังตำแหน่งเดิมอยู่ตลอดเวลา จะทำให้คู่แข่งสามารถเดาช็อตต่อไปของคุณได้ ให้ผสมผสานวิธีการเข้าด้วยกัน โดยตีลูกหยอด แล้วตามด้วยการตีไปเส้นหลัง หรือทำให้คู่แข่งเคลื่อนตัวจากขวาไปซ้ายของคอร์ท การเคลื่อนตัวจากด้านหน้าไปด้านหลังของคอร์ทเป็นเรื่องยาก ยกเว้นคู่แข่งของคุณมีเท้าที่ว่องไว ผู้เล่นจำนวนมากจะมีจุดอ่อนในการตีลูกหลังมือ ดังนั้นให้คุณลองตีจี้ไปที่ตำแหน่งหลังมือของคู่แข่ง และสังเกตว่าทำให้คู่แข่งสามารถตีโต้กลับได้ยากขึ้นหรือไม่ ถ้าเป็นเช่นนั้น ให้ใช้ประโยชน์จากลูกหลังมือของคู่แข่ง เมื่อคุณอยู่หน้าตาข่าย ให้ตีลูกขนไก่เบาๆ แค่เพียงให้ตกลงในฝั่งคู่แข่ง วิธีนี้จะทำให้คู่แข่งต้องวิ่ง และไม่ทันระวังตัว วิธีนี้ยังเป็นเทคนิคที่ดีเยี่ยม หากคู่แข่งของคุณอยู่ในตำแหน่งใกล้กับเส้นหลังของคอร์ท หากคู่แข่งของคุณตีลูกขนไก่มาที่คุณ ให้คุณตีลูกขนไก่ไปในทิศทางที่แตกต่าง แทนที่จะตีโต้ไปหาคู่แข่ง ในตำแหน่งที่คู่แข่งคิดว่าคุณจะตีโต้กลับไป วิธีนี้จะได้ผลลัพธ์ที่ดี โดยเฉพาะหากลูกขนไก่มีแรงผลักดันที่มาก หากคุณมีเท้าที่ไว คุณสามารถเปลี่ยนทิศทางของลูกขนไก่ และไม่เปิดโอกาสให้คู่แข่งในการโต้ลูกที่เคลื่อนที่ด้วยความเร็วได้ หากคุณมีความเชี่ยวชาญในการเล่นลูกหยอด ให้ใช้เทคนิคนี้ในการทำให้คู่แข่งของคุณวิ่งมาหน้าคอร์ท จากนั้นให้ตีโต้ไปท้ายคอร์ทในช็อตต่อไป วิธีนี้ไม่เพียงแค่บังคับให้คู่แข่งต้องเคลื่อนไหวเท้าให้ไวขึ้นเท่านั้น แต่มันจะทำให้คู่แข่งไม่ทันตั้งตัวได้อีกด้วย ซึ่งเป็นวิธีที่มีประสิทธิภาพในการทำให้คู่แข่งของคุณอ่อนล้า หากคุณชอบเล่นใกล้เน็ต ให้เสิร์ฟลูกสั้น เล่นลูกหยอด และทำอย่างไรก็ได้เพื่อให้แน่ใจว่าคู่แข่งของคุณไม่สามารถตีลูกมาเส้นหลัง และหากคุณถนัดยืนอยู่เส้นหลังคอร์ท ให้คุณเสิร์ฟลูกยาว และตีลูกยาวด้วยความเร็ว เพื่อไม่เปิดโอกาสให้คู่แข่งของคุณตีสั้น และทำให้คุณต้องวิ่งมาหน้าเน็ต จงทำให้คู่แข่งสูญเสียการควบคุมโดยการเล่นเกมที่คุณถนัดและใช้ประโยชน์จากจุดแข็งของเราให้มากที่สุด คุณควรตีกึ่งกลางส่วนมนที่เป็นยางของลูกขนไก่ หรือเรียกว่า "สวีตสป็อต" ของลูกขนไก่ให้ได้ทุกๆ ครั้ง คุณสามารถฝึกฝนเทคนิคนี้ โดยมองไปที่กึ่งกลางของลูกขนไก่ เมื่อคุณตีลูกขนไก่เหนือศีรษะ เพื่อใช้ประโยชน์จากความเร็วและความสูงของลูกขนไก่ ให้ตีลูกขนไก่ในจุดสูงสุดของวิถีโค้งของมัน วิธีนี้จะช่วยให้คุณตบลูกเหนือศีรษะเพื่อพิชิตคู่แข่ง และสามารถควบคุมตำแหน่งของลูกขนไก่ได้โดยง่าย อย่าคอยจนลูกขนไก่เข้าใกล้คุณ หรือรอจนลูกขนไก่ลดแรงผลักดันและระดับความสูง อย่าเสียตำแหน่งหลังจากคุณตีโต้ จงกลับไปยังจุดกึ่งกลางด้านหลังของคอร์ท วิธีนี้จะช่วยให้คู่แข่งวางลูกโยกคุณให้เคลื่อนตัวไปมาได้ยากขึ้น และไม่อาจตีลูกไปในจุดที่คุณไม่สามารถเอื้อมถึง การยืนตำแหน่งกลางคอร์ท ในขณะที่ขยับเท้าไปด้วย และเตรียมพร้อมสำหรับการตีช็อตต่อไป จะทำให้คุณอยู่ใน "ท่วงท่าที่พร้อมเสมอ" การตีลูกขนไก่ไปเส้นหลังต้องใช้ทั้งความแม่นยำและพละกำลัง ทำให้คู่แข่งของคุณต้องสลับถอยหลังไปมา และต้องออกแรงค่อนข้างมากในการตีลูกขนไก่โต้กลับมา หากคุณไม่แน่ใจจะตีลูกขนไก่ไปตรงไหนในการตีช็อตต่อไป และเส้นหลังเปิดโล่งอยู่ ให้คุณเล็งไปที่จุดนั้น ในตอนแรกให้เล็งไปที่ตำแหน่งก่อนถึงเส้นหลัง เพื่อคุณจะได้ไม่เสียฟาวล์หากลูกขนไก่ออกเส้นหลัง แบดมินตันคล้ายกับกีฬาสควอชที่ความสำเร็จจะอยู่ตรงการเคลื่อนไหวเท้า หากคุณยืนขาตายในคอร์ท คุณจะไม่สามารถตีโต้กลับคู่แข่งได้ แทนที่จะยืนขาตายอยู่กับที่ ให้คุณเคลื่อนไหวเท้าขึ้นลงในขณะที่คุณคอยจะตีโต้ และเคลื่อนไหวเท้าหน้าหลัง และด้านข้างไปมาเพียงเล็กน้อย เพื่อหาตำแหน่งในการตีโต้ลูกขนไก่ ห้ามขี้เกียจ และคอยแต่เอื้อมมือของคุณออกมากเกินไปในการตีโต้คู่แข่ง แต่ให้เคลื่อนไหวเท้าเพียงเล็กน้อยจนกระทั่งลูกขนไก่อยู่ในตำแหน่งที่เหมาะสมในการตีโต้คู่แข่ง    กระโดดสควอท - สองมือพาดไปด้านหลัง แล้วย่อเข่าให้ต่ำที่สุดเท่าที่จะทำได้ จากนั้นกระโดดสุดตัว ทำซ้ำแบบนี้ 10 ครั้ง ท่าออกกำลังกายนี้จะช่วยให้เข่ากับลำตัวแข็งแรงขึ้น เพื่อที่ในตอนแข่งคุณจะกระโดดตบลูกได้สมบูรณ์ ขึ้นลงบันไดเร็วๆ - ท่านี้ทำได้หลายแบบกับอุปกรณ์นี้ ไม่เพียงจะช่วยให้คุณพัฒนาการเคลื่อนเท้า มันยังช่วยฝึกการยืนระยะของคุณอีกด้วย ลันจ์ - บางคนอาจเกลียดท่าออกกำลังกายนี้ แต่มันช่วยคุณสร้างกล้ามเนื้อที่ขาได้ดี โดยเฉพาะต้นขาหน้า ขอแนะนำให้ทำกระโดดลันจ์หน้า 10 หนและกระโดดลันจ์ข้าง 10 หน ให้แน่ใจว่าทำสุดตัว มันจะช่วยเวลาคุณพุ่งไปรับลูกขนไก่ได้ดีขึ้น โดยเฉพาะลูกหยอดหน้าเน็ต อย่าลืมที่จะทำมันให้ถูกวิธีด้วย เคลื่อนเท้าตามคำสั่งรอบคอร์ท (โดยมีลูกขนไก่หรือไม่ก็ได้) - พอคุณเริ่มรับลูกได้ทุกมุมของคอร์ทแล้ว หาคู่หูหรือโค้ชมาช่วยชี้ตำแหน่งแต่ละมุมของคอร์ท จากนั้นคุณขยับเท้าตามไปยังจุดที่เขาชี้เป้า ไม่ว่าคุณจะเล่นประเภทเดี่ยว หรือประเภทคู่ การเสิร์ฟลูกหยอดจะทำให้คู่แข่งของคุณไม่ทันตั้งตัว และอาจทำให้ไม่สามารถวิ่งไปทันโต้ลูกเสิร์ฟกลับมา ในการเสิร์ฟลูกขนไก่ คุณไม่ควรแค่ตีลูกขนไก่ในน้ำหนักที่เบามากๆ ไม่เช่นนั้นลูกขนไก่อาจตกลงในฝั่งของคุณ ให้คุณตีที่จุดสัมผัสที่สูงขึ้น และหย่อนลูกขนไก่ให้ใกล้กับไม้แบดมินตัน แทนที่จะเป็นด้านหน้าของไม้แบดมินตัน การเสิร์ฟลูกยาวไปสุดเส้นหลัง จะทำให้คู่แข่งไม่ทันตั้งตัว ซึ่งคู่แข่งอาจจะกำลังยืนอยู่ล้ำหน้าลูกขนไก่ และอาจตีพลาด หรือคู่แข่งอาจไม่มีแรงมากพอในการตีโต้กลับ ในการเสิร์ฟลูกยาวนั้น ปล่อยให้ลูกขนไก่หล่นลงมาหน้าคุณ ในขณะที่คุณเงื้อไม้ของคุณไปด้านหลังเกือบเป็นตำแหน่งเดียวกับระดับของหัวไหล่ ซึ่งจะทำให้คุณสร้างแรงผลักดันได้มากขึ้น ก่อนที่คุณจะวาดไม้แบดมินตันไปด้านหน้าเพื่อตีลูกขนไก่ พยายามตีให้โดนลูกขนไก่ทุกครั้ง วิธีนี้จะทำให้ลูกขนไก่หมุนควง และหล่นลงในตำแหน่งที่คาดเดาไม่ได้ ในการเล่นลูกตัดหน้าเน็ต ให้เคลื่อนที่ไปด้านหน้าตามปกติ และวาดไม้แบดมินตันเข้าด้านใน ในขณะที่ตัดลูกขนไก่ในตำแหน่งกึ่งกลางของลูกในแนวตั้งฉาก วิธีนี้จะทำให้คู่แข่งของคุณคิดว่าคุณจะตีลูกมาด้านหน้า แต่ลูกขนไก่จะหมุนควงข้ามคอร์ท และหล่นลงในฝั่งของคู่แข่ง วิธีการคือใช้ไม้แบดมินตันตัดลูก หรือวาดไม้แบดมินตันในแนวตั้งฉากเหนือกึ่งกลางของลูกขนไก่ เมื่อมันลอยอยู่ในอากาศ วิธีนี้จะทำให้ลูกขนไก่สูญเสียแรงผลักดัน และร่วงลงในฝั่งคู่แข่งใกล้กับเน็ตอย่างรวดเร็ว การตบลูกขนไก่เป็นการตีลูกขนไก่ด้วยพละกำลังในจุดสูงสุดของวิถีโค้งของลูกขนไก่ เล็งตำแหน่งโดยใช้มืออีกข้างของคุณ ไปยังทิศทางที่จะตีลูกขนไก่ไปเพื่อความแม่นยำ และวาดไม้แบดมินตันเหนือศีรษะของคุณ เพื่อตบลูกขนไก่ในตำแหน่งกึ่งกลางของลูก ให้ตกลงในคอร์ทฝั่งคู่แข่ง ลักษณะจะคล้ายกับการเสิร์ฟลูกในเทนนิส เมื่อคุณกำลังตบลูกขนไก่ การเล็งเป้าหมายเป็นสิ่งสำคัญพอๆ กับพละกำลัง อย่าเพียงแค่คิดที่จะตบลูกขนไก่ให้แรงที่สุดเท่าที่จะทำได้เท่านั้น คุณควรพยายามเล็งเป้าหมาย ให้ไกลจากตำแหน่งที่คู่แข่งของคุณยืนอยู่ให้มากที่สุดเท่าที่จะเป็นไปได้ หรือเล็งไปที่ตัวคู่แข่ง ซึ่งจะทำให้คู่แข่งไม่ทันตั้งตัว ทันทีที่คุณชำนาญในพื้นฐานของการตบลูกขนไก่ คุณสามารถฝึกฝนการกระโดดตบลูกขนไก่ วิธีนี้จะช่วยเพิ่มแรงผลักดัน และทำให้ลูกขนไก่ตกลงบนคอร์ทฝั่งคู่แข่งได้เร็วมากขึ้น วิธีการคือกระโดดขึ้น 1–2 ฟุต แล้วหันหน้าอกและร่างกายของคุณในทิศทางที่คุณต้องการให้ลูกขนไก่พุ่งไป และตบลูกขนไก่ที่กึ่งกลางของวิธีโค้งของมัน การตบลูกควรใช้เมื่อลูกขนไก่ลอยสูงในอากาศ และคุณมีเวลามากพอที่จะเข้าหาลูกขนไก่ ซึ่งมันควรทำให้คุณได้แต้มตามที่คุณต้องการ แต่หากคุณตบลูกขนไก่ในทุกๆ โอกาสที่เกิดขึ้น คุณกำลังทำให้แขนอ่อนล้า และเสี่ยงที่จะตบติดเน็ตได้ในบางครั้ง ผู้เล่นหน้าใหม่อาจเพียงแค่รู้สึกมีความสุขที่ได้ตีลูกขนไก่ให้ข้ามเน็ต ในขณะที่ผู้เล่นที่มีความชำนาญจะเข้าใจว่า เกมแบดมินตันที่ดีนั้นคล้ายกับเกมหมากรุก คุณควรคิดทิศทางในการตีของคุณอย่างแยบยล เพื่อที่คุณจะได้เคลื่อนที่คู่แข่งไปยังจุดที่คุณต้องการ เพื่อที่คุณจะได้ตีลูกในช็อตต่อไปได้ตามที่คิดไว้ จงวางแผนการเคลื่อนที่ต่อไปอยู่เสมอ และจงคิดให้เหนือกว่าคู่แข่งอยู่หนึ่งก้าวเสมอ
ทำความเข้าใจรูปเกมของคู่แข่ง. ทำให้คู่แข่งของคุณเคลื่อนตัวไปรอบๆ สนาม. ตีจี้ไปยังตำแหน่งหลังมือของคู่แข่ง. หยอดลูกง่ายๆ. เปลี่ยนทิศทางลูกขนไก่. เล่นลูกหยอด แล้วตามด้วยลูกตีท้ายคอร์ท. บังคับให้คู่แข่งเล่นตามเกมของคุณ. ตีตรงกลางลูกขนไก่เสมอ. ตีลูกขนไก่ในจุดสูงสุดของวิถีโค้งของมัน. กลับมาที่จุดกึ่งกลางของคอร์ทอยู่เสมอ. ตีลูกขนไก่ให้ถึงเส้นหลัง. ฝึกฝนการเคลื่อนไหวเท้า. ฝึกฝนการเสิร์ฟลูกหยอด. ฝึกฝนการเสิร์ฟลูกยาวในการเล่นประเภทเดี่ยว. อย่ายอมแพ้. เล่นลูกตัดหน้าเน็ต. ตัดลูกหยอดของคุณ. ตบลูกขนไก่. กระโดดก่อนที่คุณจะตบลูกขนไก่. อย่าตบลูกขนไก่ทุกครั้ง. คิดชอตต่อไปไว้เสมอ.
https://www.wikihow.com/Play-Badminton-Better https://www.wikihow.com/Play-Badminton-Better https://www.wikihow.com/Play-Badminton-Better
Exploit Your Opponent's Weaknesses Master the Basics Master More Advanced Techniques